Alþjóðlegt unglingamót í körfubolta verður haldið í Borgarnesi um helgina í tengslum við heimsókn bandarísks unglingaliðs til landsins . Mótið verður á laugardag og sunnudag fyrir stráka 16 ára og yngri . Þar leika auk Skallagríms og bandaríska liðsins AAU , lið frá Tindastóli og Snæfelli . Það er Kenneth Webb þjálfari Skallagríms sem hefur skipulagt komu liðins . Það mun spila við unglingalandsliðið undir 16 ára , auk þess að skoða sig um . Meðal annars er áformað að kíkja á Þingvelli , Gullfoss og Geysi . Að sögn Hafsteins Þórissonar formanns körfuknattleiksdeildar Skallagríms var þjálfari bandaríska liðsins hér á árum áður þekktur leikmaður í NBA deildinni , mikill rumur sem átti það til að mölva spjöldin við troðslur . Átti hans framganga þátt í því að farið var að styrkja spjöldin sérstaklega með trefjum .